b'\n_START_ARTICLE_\nPok\xc5\xa1tas\n_START_PARAGRAPH_\nPok\xc5\xa1tas \xe2\x80\x93 humoristi\xc5\xa1kai pateikti \xc5\xbeod\xc5\xbeiai, sakiniai ar veiksmai, kurie skirti sukelti juok\xc4\x85 ir n\xc4\x97ra priimami rimtai. \xc4\xaeprastai pok\xc5\xa1tas pasakojamas kaip istorija, da\xc5\xbenai turinti dialog\xc4\x85, ir pasibaigianti atomazga. B\xc5\xabtent atomazga yra pagrindin\xc4\x97 pok\xc5\xa1to vieta, kuri sukelia klausytojams juok\xc4\x85 ir ja i\xc5\xa1rei\xc5\xa1kiama kita situacijos ar dialogo reik\xc5\xa1m\xc4\x97. Da\xc5\xbenai tai parodoma naudojant kalamb\xc5\xabr\xc4\x85, ironij\xc4\x85, logikos tr\xc5\xabkum\xc4\x85 ar kitas formas._NEWLINE_Nyderland\xc5\xb3 literat\xc5\xabros tyrin\xc4\x97tojo Andr\xc3\xa9 Jolles teigimu, pok\xc5\xa1tas yra vienas seniausi\xc5\xb3 \xc5\xbeodin\xc4\x97s literat\xc5\xabros \xc5\xbeanr\xc5\xb3 ir da\xc5\xbenai i\xc5\xa1populiar\xc4\x97ja anonimi\xc5\xa1kai. Jie pasakojami tiek priva\xc4\x8diai, tiek vie\xc5\xa1ai \xe2\x80\x93 pok\xc5\xa1t\xc4\x85 gali papasakoti draugas kitam draugui normalaus bendravimo metu, tuo pa\xc4\x8diu pok\xc5\xa1tai gali b\xc5\xabti vie\xc5\xa1o specialaus pasirodymo repertuare. Pok\xc5\xa1tai i\xc5\xa1lieka ir ra\xc5\xa1ytin\xc4\x97je formoje, o pastaruoju metu plinta pok\xc5\xa1tai internete._NEWLINE_Scenos komikai savo pasirodymuose naudoja tam tikras laiko, ritmo ir tikslumo taisykles, sukeldami publikos juok\xc4\x85 tiek \xc5\xbeod\xc5\xbeiais, tiek veiksmais. Tai rodo populiarus posakis \xe2\x80\x93 \xe2\x80\x9eKomikas pasakoja juokingus dalykus; komedijantas dalykus pasakoja juokingai\xe2\x80\x9c._NEWLINE_Laukiamas pok\xc5\xa1to rezultatas yra publikos ar asmens juokas. Pasakotojas nuo pat prad\xc5\xbei\xc5\xb3 tikisi, kad klausytojai supras pok\xc5\xa1to esm\xc4\x99 ir reaguos tinkamai. Pagal tai pok\xc5\xa1tai da\xc5\xbenai vadinami \xe2\x80\x9esupratimo testais\xe2\x80\x9c tarp vieno asmens ir grup\xc4\x97s._NEWLINE_Da\xc5\xbenai pok\xc5\xa1tas gali b\xc5\xabti mai\xc5\xa1omas su anekdotu.'